Valtiontalo

pienoiskuva|Suojeluskuntatalo 1930-luvulla.
Valtiontalo, entinen Jyväskylän suojeluskuntatalo eli Suoja, on vuonna 1929 valmistunut Alvar Aallon Suojeluskunnalle suunnittelema rakennus Jyväskylässä. Rakennus on suojeltu ja remontoitu. Se oli pitkään huonossa kunnossa ja käyttökiellossa. 

Aalto suunnitteli rakennuksen Suojeluskunnalle. Se valmistui 1929 Kilpisenkadulle Kirkkopuiston viereen, ja se vihittiin käyttöön 1930. Se edustaa tyylillisesti Aallon klassismin viime vaihetta ripauksella modernismia, jota se enteilee. Talo on tiilirunkoinen ja rapattu. Ylhäällä katonrajassa on koristefriisi, vaaleansininen kanneluurifriisi eli vyöhykemäinen uurrekoriste.

 Käyttö 
Suojeluskunnan tilojen lisäksi talossa oli paljon muita tiloja, katutasossa elokuvateatteri Kino ja kauppahalli, toisessa kerroksessa Jyväskylän pitäjän Säästöpankki sekä ravintola ja juhlasali. Suojeluskunnan toimintoja palvelivat yläkerroksen voimistelusali, sauna ja ampumarata sekä majoitushuoneet. Lisäksi talossa oli asuntoja.

Kun rakennus siirtyi valtion omistukseen 1934 postitoimitaloksi,Jyväskylän museo, Haloo, minä täällä  sen nimeksi tuli Valtiontalo. Pitkään Valtiontalossa toimi ravintola ja tanssisali, jossa esiintyi aikoinaan monia kuuluisuuksiaValtiontalo, Tilapalvelu . Vuonna 1966–1967 muutostöissä kauppahallin, keittiön ja elokuvateatterin kokonaisuudesta tehtiin postitoimisto, ravintolasalista toimistotiloja ja juhlasalista postinkantajien työtila. Sittemmin siinä oli toimistotiloja ja useita vuosia myös kaupungin Taidemuseo.

Rakennus siirtyi 1995 valtiolta Jyväskylän kaupungin omistukseen. Vuokralaisten vuokrasuhteet päättyivät vuoden 2009 lopussa, kun rakennusvalvontaviranomaisen myöntämä käyttölupa päättyi eikä uutta haettu huonon kunnon vuoksi. Syynä olivat myös suunniteltu myynti, josta tehtiin esisopimus 2007.

 Myynti 
SRV Oy osti 2011 tehdyllä kaupalla Valtiontalon ja viereisen tontin hintaan 207 000 euroa. Valituksen tekijän Ahti Vielman mukaan se oli liian halpa. Korkein hallinto-oikeus päätti, että kauppahinta oli liian pieni.Sanna Savela, Korkein hallinto-oikeus: Jyväskylä myi Valtiontalon liian halvalla, Yle, uutiset 23.1.2014

Jyväskylän kaupunki myi joulukuussa 2015 Valtiontalon ja viereisen vapaan tontin paikallisille sijoittajille ja  perustettavalle jyväskyläläiselle kiinteistöyhtiölle, jonka taustalla ovat Järvi-Suomen Asunnot ja Royal House Oy. Hinta oli tällä kertaa 700 000 euroa.Virpi Kotilainen, Arvo Vuorela, Valtiontalo vaihtaa omistajaa – ränsistynyt talo kuntoon ja viereen uusi, Yle 1.12.2015 Seurakunnalle tarjottiin mahdollisuutta tulla osakkaaksiArvo Vuorela, Alvar Aallon Valtiontalolle lisää omistajia, Yle uutiset 10.12.2015 ja sille valmistuikin tiloja uuteen Reimari-taloon Valtiontalon viereen.

Valtiontalon remontti valmistui vuonna 2020. Tyhjänä ollut remontoitu juhlasali otetaan käyttöön joulukuussa 2024, ja tiloja käyttävät muun muassa Teatteri Eurooppa Neljä ja Jyväskylä Sinfonia.Arvo Vuorela, Alvar Aallon taloon kätketty helmi avautuu yleisölle, Yle.fi, uutiset 1.11.2024, viitattu 1.11.2024

 Lähteet 

 Aiheesta muualla 
 Keith Nyborgin valokuva valtiontalosta 1950 . Viitattu 4.4.2015.
 Kaunis saavutus. Keski-Suomen Suoja Oy:n upea talo Jyväskylässä valmistunut, Hakkapeliitta, 25.01.1930, nro 4, s. 8, Kansalliskirjaston digitaaliset aineistot
 Jyväkylän suojeluskuntatalon vihkiäiset. Vietettiin eilen arvokkain juhlamenoin, Helsingin Sanomat, 16.02.1930, nro 45, s. 11, Kansalliskirjaston digitaaliset aineistot

Luokka:Jyväskylän rakennukset ja rakennelmat
Luokka:Alvar Aallon suunnittelemat rakennukset
Luokka:Suojeluskuntatalot
Luokka:Suomen suojellut rakennukset